Maksimiliāns Vēbers (futbolists)
Maksimiliāns Vēbers (vācu: Maximilian Wöber, dzimis 1998. gada 4. februārī) ir austriešu futbolists, kurš spēlē centra aizsarga pozīcijā un pārstāv Austrijas futbola izlasi. Kopš 2023. gada Vēbers spēlē Vācijas Bundeslīgas komandā Borussia Mönchengladbach, kas viņu īrē no Leeds United. Iepriekš pārstāvējis Austrijas komandas Rapid Wien un Red Bull Salzburg, Nīderlandes komandu Ajax un Spānijas komandu Sevilla. Austrijas futbola izlases rindās debitējis 2017. gadā. Piedalījies 2024. gada Eiropas čempionātā.